Joseph Elanga

Joseph Elanga Fils (født 2. mai 1979 i Yaoundé) er en kamerunsk tidligere fotballspiller. Elanga var forsvarer som aktiv spiller, og spilte sist som profesjonell spiller i Malmö FF.

 Karriere som spiller 
 Klubbkarriere 
Etter at Elanga forlot Kamerun i 1998, startet han sin karriere i Europa i greske PAOK, etterfulgt av Apollon Kalamarias FC. Etter ett år i hver av klubbene, gikk Elanga i 2000 til svenske Malmö FF. Han spilte mer enn 120 seriekamper for klubben, og var med å vinne Allsvenskan i 2004. I 2005 gikk Elanga til danske Brøndby. I 2008 og 2009 var han på utlån til danske Horsens. Hans kontrakt med Brøndby gikk ut i 2009, og Elanga var nå en fri spiller.

Tidlig i 2010 bekjentgjorde Elanga at han ville trene med sin tidligere klubb, Malmö FF.«Två vänsterfötter provtränar»   , fra Malmö FFs hjemmeside, 18. januar 2010. Besøkt 14. juli 2013  og få uker senere signerte han en kontrakt med klubben.«Joseph Elanga klar för Malmö FF»   , fra Malmö FFs hjemmeside, 2. februar 2010. Besøkt 14. juli 2013  Tidlig i 2010-sesongen fikk Elanga lite spilletid, da han var andrevalg i samme posisjon som Ricardinho, men han fikk muligheten da Ricardinho var skadet, samt ved noen andre anledninger. Elanga spilte nok til å vinne sin andre tittel med klubben.

Elangas kontrakt ble ikke fornyet. Den 9. januar 2012 bekjentgjorde Elanga sitt ønske om å bli fotballtrener, samt sin pågående trenerutdanning.«Elanga lägger av: 'Jag ska bli tränare'», av Tobias Jönsson, eurosport.se, 9. januar 2012. Besøkt 14. juli 2013 

Han er far til den svenske landslagsspilleren Anthony Elanga som spiller ving for Nottingham Forest.

 Landslagsspill 
Elanga står notert med 4 kamper for Kamerun (Malmö FFs hjemmesider oppgir 17 A-landskamper«Joseph Elanga» , profil på Malmö FFs hjemmeside, 1. januar 2010. Besøkt 14. juli 2013 ), og var en del av landets tropp til VM i 1998 hvor han blant annet spilte i finalen mot Frankrike.«Joseph Elanga», profil på national-football-teams.com. Besøkt 14. juli 2013 

 Meritter 
 Malmö FF 
 Allsvenskan: 2004, 2010

 Referanser 

 Eksterne lenker 

 «Joseph Elanga», profil på Malmö FFs hjemmeside 

Kategori:Kamerunske fotballspillere
Kategori:Fotballspillere for PAOK FC
Kategori:Fotballspillere for Apollon Kalamarias FC
Kategori:Fotballspillere for Malmö FF
Kategori:Fotballspillere for Brøndby IF
Kategori:Fotballspillere for AC Horsens
Kategori:Spillere i Fotball-VM 1998
Kategori:Fødsler i 1979